《飞来寺》
明代·尹瑾

飞来梵宇倚苍穹，晴日江山隐翠丛。犀落渺然金锁断，猿归何处玉环空。

瑶阶树色涵寒露，石涧泉声濑晚风。云散香台仙迹迥，萋萋芳草绕琼宫。

作者简介：尹瑾，字昆润，号莞石。东莞人。明世宗嘉靖四十三年（一五六四）年举人，明穆宗隆庆五年（一五七一）进士。授福建漳州府推官。历任工部给事中、吏科都给事中，晋南太仆寺卿。年五十五卒，有《莞石集》。清道光《广东通志》卷二八一、清温汝能《粤东诗海》卷三五有传。